Pentru colaj aveţi nevoie de un suport (carton, polistiren, o coajă de copac), materiale pentru drum (pietricele, scoarţă de copac, conuri de brad, nisip), şi adeziv (aracet sau alt lipici potrivit pentru materialele folosite).

Pe suportul ales, combinaţi materialele din care alcătuiţi drumul folosindu-vă creativitatea. Daţi drumului forma şi direcţia dorite, alternând eventual dimensiunile după bunul plac. La sfârşit, puteţi decora marginile drumului, şi puteţi picta şi lăcui colajul. Curăţaţi materialele folosite, pentru ca lipiciul să prindă cu uşurinţă.

Participanții vor trimite poza finală a colajului şi un text de 50-70 de cuvinte în care descriu 3 lucruri pe care le-au învăţat realizând acest proiect. Textul va fi redactat într-un document Word sau ca text al e-mailului în care este expediată fotografia.

Mult succes!

Pasul 1.

Planificaţi şi colectaţi materialele necesare (carton, pietricele, sâmburi, seminţe, lipici etc.).

Pasul 2.

Curăţaţi materialele. Dacă adunaţi pietre, spălaţi-le şi uscaţi-le. Acest pas este important pentru aderenţa lipiciului.

Pasul 3.

Tăiaţi suportul la dimensiunile dorite.

Pasul 4.

Trasaţi conturul drumului pe suport. Vă puteţi gândi la obstacole şi ocolişuri, precum şi la mai multe trasee care ajung în acelaşi loc.

Pasul 5.

Lipiţi materialele care alcătuiesc drumul pe suport, combinându-le creativ.

Pasul 6.

Aşteptaţi ca lipiciul să se întărească.

Pasul 7.

Finisaţi lucrarea. Puteţi picta bucăţi din drum, puteţi lăcui pietricele, puteţi adăuga elemente pe marginea drumului.

Pasul 8.

Reflectaţi asupra lucrurilor pe care le-aţi învăţat lucrând la acest proiect. Redactaţi un text în care să prezentaţi 3 lucruri învăţate.

Pasul 9.

Faceţi o poză colajului, şi trimiteţi-o împreună cu textul şi formularul de înscriere la adresa concursuri.sops@gmail.com.

Pasul 10.

Bucuraţi-vă de colajul realizat şi de lucrurile nou învăţate. :)